Հայկական երկու հանրապետությունների մայրաքաղաքների միջև համագործակցության և բարեկամության համաձայնագրի ստորագրումից մեկ տարի է անցել: Ու նոյեմբերի 11-ին Երևանի քաղաքապետ Տարոն Մարգարյանի գլխավորած պատվիրակության աշխատանքային այցը Ստեփանակերտ ևս մեկ առիթ էր ունկնդրելու միմյանց, հանրագումարելու ունեցած ժամանակաշրջանում ձեռք բերված արդյունքները, քննարկելու առաջիկա ծրագրերը, հնչեցնելու նոր առաջարկություններ ու տեսակետներ, հստակեցնելու փոխհամագործակցության ուղիները: